Elpenoras

Elpenoras () – graikų mitologijos personažas, vienas iš Odisėjo bendrakeleivių. Buvęs jaunas ir lengvabūdis.Elpenoras. Aleksandra Veličkienė. „Antikos mitologijos žinynas“, Kaunas, „Šviesa“, 2008, 93 psl.

Pasakojama, kad Kirkė Elpenorą pavertusi kiaule, o paskui vėl atvertusi į žmogų. Kartą Elpenoras apsvaigęs nuo vyno ir užmigęs ant Kirkės buveinės stogo. Bandydamas atsikelti, nuo stogo nukritęs ir susilaužęs kaklą. Odisėjas Elpenoro šešėlį susitikęs požemio pasaulyje. Elpenoras meldęs Odisėją, kad šis sudegintų jo kūną ir pastatytų paminklą. Sugrįžęs į Kirkės salą, Odisėjas draugo prašymą įvykdęs.

Anot Servijaus, nekromantijos tikslais Elpenorą nužudęs pats Odisėjas.

Polignotas Elpenorą buvo pavaizdavęs Delfų Lesche.

 Išnašos 

Kategorija:Graikų mitologijos mirtingieji